anag007/asmitai_wiki_konkani_dataset huggingface dataset:
ಉತ್ಪತಿ ಚೆಂ ಪುಸ್ತಕ್

Genesis.
ಆಕ್'ಖ್ಯಾ ಪವಿತ್ರ್ ಪುಸ್ತಕಾಂತ್ಲೆಂ ತಶೆಂಚ್ ಸಮುರ್ತೀಂತಲ್ಯಾ ( ಪೆಂತಾತೆವ್ಕ್) ಪಾಂಚ್ ಪುಸ್ತಕಾಂತ್ಲೆಂ ಪಯ್ಲೆಂ ಪುಸ್ತಕ್.
ಹೆಬ್ರೆವ್ ಭಾಶೆನ್ ತಾಚೆಂ ಸುರ್ವಾತೆಚೆಂ ಉತರ್ ಬೆರೆಸಹ್ಯ್ತ್ (ಅರಂಬಾಕ್) ಆನಿ ಗ್ರೀಕ್ ﻿ ಭಾಷಾಂತರಾನ್ "ಗೆನೆಸೀಸ್" ಲಾ ಹ್ಯಾ ಮಾಥಾಳ್ಯಾನ್ ತಾಚೆಂ ನಾವ್. ಹಿಂ ಖೆರೀತ್ ಉತ್ರಾಂ ಉತ್ಪತಿ ಪುಸ್ತಕಾಕ್ ಆಕ್'ಖ್ಯಾ ಅರಂಬಾಂಚೆಂ ಪುಸ್ತಕ್ ಮ್ಹಣ್ ಖಾತ್ರಿ ಕರ್ತಾ : ಅರೊಂಬ್ ಆಕ್'ಖ್ಯಾ ಸಂವ್ಸಾರಾಚೊ ಆನಿ ಮನೀಸ್ಕುಳಾಚೊ. "ಅರಂಬಾಕ್ ದೆವಾನ್ ಸರ್ಗ್ ಆನಿ ಪೃಥುಂ ರಚ್ಲಿಂ" (ಉ. 1/1; 2/4). ಅರೊಂಬ್ ಪಾತ್ಕಾಚೊ ಆನಿ ಸರ್ವ್ ವಾಯ್ಟಾಚೊ, ಅರೊಂಬ್ ಜಿನ್ನಸ್ ಪರ್ಜಾಂಚೊ, ಸಂಸ್ಕ್ರೂತಾಯಾಂಚೊ ಆನಿ ಭಾಸಾಂಚೊ; ಅರೊಂಬ್ ವೆಗ್-ವೆಗ್ಳ್ಯಾ ವಾವ್ರಾಯ್ಧ'ದ್ಯಾಚೊ, ವಾದ-ವಿವಾದಾಚೊ ಆನಿ ಝುಜಾಚೊ; ಅರೊಂಬ್ ಮರ್ಣಾಚೊ (!) ಹೊ ವಿಶ್ವ್ ದೆಖಾವೊ ಖೆರೀತ್ ಅರಂಬಾಚೊ, ಉತ್ಪತೀಚ್ಯಾ ಪಯ್ಲ್ಯಾ ಭಾಗಾಂತ್ ಆಮ್ಕಾಂ ದಾಖಳ್ ಜಾತಾ (ಉ. 1–11). ದುಸ್ರ್ಯಾ ಭಾಗಾಂತ್ (ಉ. 112–50) ಹೆಬ್ರೆವ್ ಪರ್ಜೆಚೊ ಅರೊಂಬ್ ತಿಚ್ಯಾ ಮುಳ್ಪುರ್ವಜಾಂ ಕಡ್ಲ್ಯಾನ್ ಆಮ್ಕಾಂ ಕಳೀತ್ ಜಾತಾ : ಆಬ್ರಾಂವ್, (12-25), ಇಜಾಂಆಕ್ ಆನಿ ಜಾಕೊಬ್ (26-36) ಆನಿ ಹಾಚೊ ಪೂತ್ ಜುಜೆ (37-50). ಹ್ಯಾ ಕುಟುಬಾಂಚೊ ಇತಿಹಾಸ್, ಸರ್ವೆಸ್ಪರಾ ದೆವಾಚಿ ಸೊಡೊಣೆಚಿ ಯೆವ್ಜಣ್, ತಾಚಿ ಭಾಸಾವ್ಣಿ ಆನಿ ವಿಂಚುನ್ ಕಾಡಪ್ ಆಮ್ಕಾಂ ಥಾವೆಂ ಕರ್ತಾ.
ಜಾಂವ್ ಸರ್ಗಾ ಆನಿ ಪೃಥುಮೆಚೊ ದೆವ್-ರಚ್ಣೆಂತ್ಲ್ಯಾನ್ ಜಾಂವ್ ಪಾತ್ರ್ಯಾರ್ಕಾಂಚ್ಯಾ ರಂಗ್-ರಂಗೀತ್ ಆನಿ ವಿಚಿತ್ರ್ ಇತಿಹಾಸಾಂತ್ಲ್ಯಾನ್ ಜಾಯ್ತೆ ಧರ್ಮಿಕ್ ವಿಶಯ್ ಆನಿ ಶಿಕ್ವಣ್ ಆಮ್ಕಾಂ ಸ್ಪಶ್ಟ್ ಜಾತಾತ್. ತೆ ಮ್ಹಳ್ಯಾರ್ : ದೇವ್ ಸಾಸ್ಣಾಕ್ ಜಿಯೆತಾ ನಿ ತೊ ಅರಂ ಆನಿ ಶೆವಟ್ ಸಗ್ಳ್ಯಾ ವಸ್ತುಂಚೊ; ಸಗ್ಳ್ಯಾ ರಚ್ಣಾಂ ಮದೆಂ ಮನಿಸ್ ದೆವಾಚೆ ವ್ಹಡ್ ಅಪುರ್ಬಾಯೆಚೊ; ಆಪ್ಲ್ಯಾ ಸಾರ್ಕ್ಯಾಚಿಂ ಆನಿ ರುಪಾಚಿಂ ದೆವಾನ್ ದಾದ್ಲ್ಯಾಕ್ ಆನಿ ಬಾಯ್ಲೆಕ್ ರಚ್ಲ್ಯಾಂತ್; ದೆವಾಂ ರಚ್ಣೆಂಚಿ ಜಾಣ್ವಾಯ್ ಆನಿ ಪದ್ವಿ, ತಾಚಿ ವಿಚಿತ್ರ್ ಮಾಂಡಾವಳ್, ಲಗ್ನಾಂಚಿ ಸ್ಥಾಪ್ಣಿ, ಉಧಾರ್ ಕಾಳ್ಜಾನ್ ಮನ್ಶಾಕ್ ದಿಲ್ಲೆಂ ದೆಣೆಂ, ಮ್ಹಣ್ಗೆ ಖುರ್ ಸತ್ತ್ಯಾ; ಮನ್ಶಾಚೆಂ ಮುಳ್ ಪಾತಕ್ ಆನಿ ದೆವಾಚಿ ಖಾಸ್ತ್; ಗರ್ವಾನ್ ಭರ್ಲೊಲೊ ಮನಿಸ್ ದೆವಾಚೆ ನೆಂ-ಕಾಯ್ದೆ ಪಾಳುಂಕ್ ರಾಜಿ ನಾ, ತರ್ಯಾಸ್ತಾನಾ ದೇವ್ ತಾಕಾ ಪಾತ್ಕಾಂತ್ಲಿ ಸೊಡೊಣ್ ಭಾಸಾಯ್ತಾ: ದೆವಾಚಿ ಸಾಸಾಯ್ ಲಾ ಆನಿ ಮನ್ಶಾಚೊ ಭರ್ವಾನ್ಸೊ. ದೇವ್ ಮನ್ಶಾಚೆರ್ ಆಶಿರ್ವಾದ್ ಘಾಲ್ತಾ ಆನಿ ಆಪ್ಲ್ಯಾ ಕರಾರಾಂ ವರ್ವಿಂ ಆಪ್ಲ್ಯಾ ಎಕ್ವಟಾನ್ ಜಿಯೆಂವ್ಕ್ ತಾಕಾ ಪರ್ತುನ್-ಪರ್ತುನ್ ಆಪಯ್ತಾ. ಖೆರೀತ್‌ಪಣಿಂ ಆಬ್ರಾಹಾಮಾಕ್ ತಾಚ್ಯಾ ಥೀರ್ ಆನಿ ನಿಶ್ ಭಾವಾರ್ಥಾ ಪಾಸತ್ ಆಪ್ಲ್ಯಾ ಆಶಿರ್ವಾದಾನ್ ಭರ್ತಾ ಆನಿ ತಾಚ್ಯಾಚ್ ಕುಟುಂಬಾಂತ್ಲೊ ಯೆತಲ್ಯಾ ಮೆಸ್ಸ್ಯಾಸಾ ವರ್ವಿಂ ಸಗ್ಳ್ಯಾ ರಾಷ್ಟ್ತ್ರಾಂಚೆರ್ ಆನಿ ಆಕ್'ಖ್ಯಾ ಮನಿಸ್ ಕುಟುಂಬಾಚೆರ್ ವ್ಹಡಾಂತ್ಲೊ ವ್ಹಡ್ಲೊ ಆಶಿರ್ವಾದ್ ಘಾಲ್ತಾ.
ಆಪ್ಲ್ಯಾ ಜಿವ್ಯಾ ಸಬ್ದಾಂತ್ಲ್ಯಾನ್ ದೇವ್ ಆಕ್'ಖೊ ಸಂವ್ಸಾರ್ ರಚ್ತಾ. ತಾಚೆಂ ಉತರ್ ಮ್ಹಳ್ಯಾರ್ ಏಕ್ ಆದ್ನಿಯಾ, ಏಕ್ ಬರಿ ಖಬರ್, ಏಕ್ ಭಾಸಾವ್ಣಿ ಆಪ್ಲ್ಯಾ ಸಾಂಗಾತಾ ಆನಿ ಆಪ್ಲೆ ಇಶ್ಟಾಗತೀಂತ್ ಜಿಯೆಂವ್ಕ್ ದರ್-ಎಕಾ ಮನ್ಶಾಕ್ ಏಕ್ ಮೊಗಾಚೆಂ ಆಮಂತ್ರಣ್. ಮನ್ಶಾನ್ ದೆವಾಚೆಂ ಉತರ್ ಸ್ವೀಕಾರ್ ಕರುಂಕ್ ಗರಜ್, ಆನಿ ಖಾಲ್ತಿಕಾಯೆನ್ ತಾಚಿ ಆದ್ನಿಯಾ ಪಾಳುನ್, ದೆವಾಚೆ ಸೊಡೊಣೆಚಿ ಯೆವ್ಜಣ್ ಆನಿ ಇತಿಹಾಸ್ ಹ್ಯಾ ಸಂವ್ಸಾರಾಂತ್ ಫುಡೆಂ ವ್ಹರುಂಕ್ ಮನ್ಶಾಚಿ ಜಬಾಬ್‌ದಾರಿ.
ಪುರ್ವಿಲ್ಯಾ ಲಾಗೀಂಚ್ಯಾ ಉದೆಂತೀಚ್ಯಾ ಪುರಾಣಾಂತ್ಲ್ಯಾ ಜಿನ್ನಸ್ ಖತಾಂಚೊ ವಾಪರ್ ಕರುನ್ ತೇಚ್ ಪರಿಂ ಶೆಂಕ್ಡೆ ಪಟಿಂ ಮುಟುಂಬಾಂನಿಂ ತೊಂಡಿಂ ಸಾಂಗಿಲ್ಲ್ಯಾ ಕರಿನಾಂ / ಪರಂಪರಾಂ ಉದೆಶಿಂ, ಹೆಂ ಉತ್ಪತೀಚೆಂ ಪುಸ್ತಕ್ ಉಜ್ವಾಡಾಕ್ ಆಯ್ಲಾಂ. ವೆಗ್-ವೆಗ್ಳ್ಯಾ ಸಾಹಿತ್ಯಿಕ್ ಆನಿ ಧರ್ಮಿಕ್ ಪರಂಪರಾಂಚಿ ನಿಮಾಣಿ ಸಂಪಾದ್ನಿ ಕರುಂಕ್ ಪವಿತ್ರ್ ಬರ್ ಉಪ್ಯಾಕ್ ಸುಮಾರ್ ಪಾಂಚ್ ಶೆಂಕ್ಡೆ ಲಾಗ್ಲೆ (X-VI Krist Uga adim).
समिक्षेचीं प्रयोजनां

समिक्षेचीं प्रयोजनां साहित्यांत सुदारणां करपा खातीर आदार करतात. ही सकयल दिल्ली कांय प्रयोजनांः
परिक्षण.
परीक्षण म्हळ्यार ‘Review’.समिक्षेचे मुखेल प्रयोजन म्हळ्यार परीक्षण.एकाद्री साहित्यकृती घेवन तिचें परीक्षण करप म्हळ्यार त्या साहित्यकृतींतलें बरें-वायट,गूण-दोश सांगप.तातूंतली सुंदर थळां सोदप आनी मांडप.हांगा समिक्षक आपले पध्दतीन चड करून आस्वादक पध्दतीन पुस्तकाचें परीक्षण करता.देखून खुपदां परिक्षणां वेळार समिक्षकान पुस्तकांतल्या बऱ्या गजालींचेर चड भाश्य केल्लें दिश्टी पडटा. अशें तरेचे समिक्षक आमी पुस्तक परीक्षक ह्या नांवान वळखतात.
अभिप्राय.
अभिप्राय म्हळ्यार आपलें मत. एकाद्री साहित्यकृती सुंदर आसा अशें समिक्षक सांगता तेन्ना ती खरीच सुंदर आसा काय ना हाचो सोद घेवपाचो यत्न वाचक करता. समिक्षक ती साहित्यकृती सुंदर कित्याक हे विशीं जेन्ना विस्कावन सांगता म्हळ्यार तो आपलें मत वा आपलो अभिप्राय दिता तेन्ना ते साहित्यकृती विशीं कुतूहल निर्माण जाता. ते साहित्यकृतींत अशें कितें बरें आसा हाचो सोद घेवपाचो प्रयत्न मागीर वाचक करता. थोडेभितर समिक्षकान दिल्ल्या अभिप्रायावरवीं वा मतां वरवीं वाचक पुस्तक वाचपाक प्रवृत्त जाता.
परिचय.
परिचय म्हळ्यार वळख. खंयचीय कृती जेन्ना जल्माक येता तेन्ना ती वेगवेगळी मुल्ल्यां, गूण-दोश,सोबीतकाय हे सगळे.
Chompaiamnim Cholteli Mon'zat - Quadruped

Chompaiamnim Cholteli Mon'zat - Quadruped.
Chompaiamnim Cholteli Mon'zat - mhonnge, Inglez bhaxen Quadruped ani Portugez bhaxen Quadrupede
अशोक कामत

अशोक कामत हांचो जल्म फोंडें तालुक्यांतल्या मडकय गांवांत ३ डिसेंबर १९४० वर्सा जालो।मुळावें शिक्षण मडकय जालें।माध्यमीक शिक्षण कुडचड्यार धी न्यू एज्युकेशनल इंस्टीट्यूट हे शिक्षण संस्थेंत जालें।इंटर आर्टसमेरेनचें शिक्षण एक्सटर्नल पद्द्तीन जालें।तांणी प्रयाग विश्वविद्यालय हिंदी साहित्य विशारद हें पदवी मेरेनचें शिक्षण घेतलां।
१९६४ ते २००० मरेन सर्वोदय एज्युकेशनल सोसायटी हायस्कूल,कुडचडे हांगा तांणी विद्यादानाचें काम केला।
तांचें आता मेरेन म्हजी भूंय म्हजो मोग,अशोकांकी,कोण कोणाचो न्हय हे एकांकी संग्रह।अशोकथा हो कथासंगह,जिवीत बिंबा हो कविता संग्रह,बंदखणीचीं देवळा जालीं आनी एक सांज अमुरपिकी हीं दोन नाटकां,घणाघाय नियतीचे ही कादंबरी उजवाडाक आयल्या।बालसहित्यांत तांणी सूर्यपूत सुभाष हें भुरग्यां खातीर पुस्तक बरयलां।तांणी कांय गितांय बरयल्यांत।तांणी कोंंकणी नेमाळ्यांनीय बरप केला।
हेर वावर.
ताणी केल्लो हेर वावरुय लक्षांत घेवपा सारको आसा।
अगरवाडेकर, वासुदेव सुखा

अगरवाडेकर, वासुदेव सुखा (जल्मः १८ जून १९४२, शिवोली - बार्देस). गोंयचो सुटके झुजारी. १९५४ वर्सा सावन आझाद गोमंतक दल(AGD) हे संघटनेचो तो वांगडी आशिल्लो. तो राश्ट्रीय वावरांनी वांटो घेतालो. १९५४ वर्सा ताका नारायण पार्सेकार हाच्या वांगडा धरलो आनी रोखडोच सोडलो. भारत सरकारान ताम्रपत्र दिवन सुटके झुजांतल्या ताच्या वावराचो भोवमान केला.
आन्तोन्यो मोरायस

आन्तोन्यो मोरायस हाचो जल्म पुलवाडोग्राँड,बाणावली ,सालसेट ह्या गांवांत १३ जुलय १९२४ दिसा जालो
जल्म.
पुलवाडोग्राँड,बाणावली ,सालसेट ह्या गांवांत १३ जुलय १९२४ दिसा जालो..तो पावलु मोरायस आनी कोनसेसांव मारीया फेर्नांडीस हांकां जल्मल्लो.
वावर.
तो एक बरो दिग्दर्शक,वाजोवपी आनी एक बरो वपी जावन आसलो
ताणें ५० वयर खेळतियात्र बरयल्यात.तांतूतले थोडेजावन आसा; जोमीर, कुणबीनुरेश, सांडलोलोपुत, दुसमानाकदिवचोना, जोल्माचीखोपटी, सोर्ग,म्हजीभुरगीं, ओनउपकारीपुत ,पायकलागुन ,किरमिदोर,आदी.
ताणें खुबश्या खेळतियात्राचेंय दिग्दर्शीनकेला ,जशेंकी उनियेचें आयकून ,विस्वाशी घोरकान्न, आमीगाकलागोन, आवयचेआयकोन, बाऊ-बाऊ , कोणाचेंकाजार,काजाराच्यादिसाआनीकोणाकफावो,आदी.
तो एक मायेस्त्र ट्रमपेट,ड्रम आनी बेजगिटा रवाजोवपी.ताणे मेजूंक जायना तितल्या खेळतियात्रांनी संगीत वाजयलां.नामनेच्या तियात्र बरोवप्यांनी बरयिल्ल्या आनी दिगर्दर्शीत केल्ल्या तियात्रांनी ताणे संगीत वाजयलां दिला जशे नेलस्न आफोन्सो,एम.डोडदेवेरना,आलफ्रेडरोज,सी. आलवारीस,एम.बोयरआनीदुसरे. ताणे ह्या तियात्रानी पार्श्व संगीत दिलां ताणें आपले तीन ओडियो कांताराचे आल्बमकाडल्यात, तेजावन आसा देवाचो गूट,पोरमोळीत फुलां आनी आमी तियात्रीस्त.
पुरस्कार.
आंन्तोन्योमोरायसतांकांहेसम्मानीतपुरस्कारफावोजाल्यात-
बऊ नाच

वधुनृत्य असो ह्या नाचाचो अर्थ जाता. दक्षीण आसामांतल्या बंगाली भाशा वाठारांत हो नाच चड प्रसिद्द आसा. घराच्या आंगणांत हो नाच करतात.ह्या नाचाचे दोन प्रकार आसतात. एका प्रकारांत गांवांतल्यो कांय बायलो, राधा-कृष्णाचीं पदां म्हणटात.नवी व्हंकल धोल आनी शेनाय हांचे साथीचेर नाच करता. दुसऱ्या प्रकारांत व्हंकल लजेस्त रमाणीचो अभिनय करता आनी जाणट्या बायलांच्या पांयांचेर फुलां घालतात. उपरांत ती नाच करता. -कों.वि.सं.मं.
Mujem Panyanchem Painzonn (Muzo Fulantso Porhu) - Dekhni

"“Let’s keep the Goan tradition and culture alive, worldwide”".
Mujem Panyanchem Painzonn (Muzo Fulantso Porhu)
My anklets on my feet
Type: Deknni
Source: José Pereira/ Micael Martins. A Sheaf of Deknnis,
Musical form: (No music/score available)
Literary form: Dialogue, Ethnological aspects
Translated by Romano Abreu, Moira, Goa, June 2003
Part 1
Mujem panyanchem painzonn
My anklets from my feet,
Sanddlem deva
Oh God! are lost.
Mujem panyanchem painzonn
My anklets from my feet,
Sanddlem deva.
Oh God! are lost.
Mujim nakachim notim
My nose pendant,
Sanddlim deva
Oh God! are lost.
Mujim nakachim notim
My nose pendant,
Sanddlim deva.
Oh God! are lost.
Muzo tambrhelo xelo
My red scarf,
Gelo deva
Is missing.
Muzo tambrhelo xelo
My red scarf,
Gelo deva
Is missing.
Part 2
Ge ge ge ge ge
Take, take, take, take, take,
Ge ge saiba.
Take, take my lord,
Maka naka go
I don't want.
Maka naka go.
I don't want
E muja fulantso pormoll
My flowers scent
Ge ga saiba.
Take my lord.
Polleiat.
Dekhnni
Upodexok hem Pustok

Upodexok hem Pustok.
Ecclesiastes
Grik bhaxen Ekklesiastes ani Hebrev bhaxen Qohelet, hea sobdancho orth mhollear eke dhormik Zomaticho fuddari vo ek dhormik zomat ghoddun haddpi ani hea orthan tea mon’xak ek provochonkar vo sobhemazar uloupi oxem mhonnum ieta. He kherit dixen Konknnintlean tea sobdacho onkar mhollear Upodexok.
Hea pustokachea boroupean (zaum to ek vo sobar lekhok) disa-dispott’tea jivitacho khol onnbhov ghetla. Dista te porim tannem mon’xachea jivitachea jin’nos bhazunchem barik xikop kelam ani zaiteo bhonvddeo marun, veg-veglli mon’xachi poristhiti onnbhovlea.
Tacho mukhel sondex pustokache survatekuch – eka xlokan (1/2) panch pavtt tench utor – ani xevottak (12/8), spoxtt zata : “Polkeponnachem polkeponn, sogllem mhollear polkeponn.
Mon’xachem jivit mhollear ek orth naxil’lea ghoddnneanchi sankholl 3/1-13! Soglleo vostu mon’xak fosoitat. Sogllo tacho koxtti vavr nirfoll (1/4-11); Zannvai odik guspagondoll anink noxtt vaddoita (1/12-18); sonvsari khuxalkai mon’xak togta toslem dhadosponn dina (2/1-12); borea ani vaitt mon’xacho, zannaracho ani pixeacho xevott ekuch (2/13-17); grestkaie ani vhoddponna pattlean dhanvtolo monis varea pattlean dhanvtolea eka pisatt mon’xa sarkho (2/18-26). Suria pondak ghoddtolea ghoddneancher mon’xak visvas na; soglleachi taka vaz ani vitt ailea; khoinchech vostuk mol na ! “Borea vo promannik mon’xak Dev hea sonvsarant inam’ dita tor vaittoveak ani noxttea mon’xak To khast laita’ – hi poromporechi xikovnn Joba porim, Upodexok noikarta ani tem totv sarkhem nhoi mhonn aplea khaxa onnbhovantlean sobar purave dita (7/25-8/14). Fuddarachem chintlear mon’xak khori surokxa ani xan’tatai mellona (3/21; 9/10; 12/7); khoreponnim, xanneak ani murkhak, grestak ani dublleak, mon’xak ani zonavorak ekuch xevott : moron konnakuch chukona (2/13-17; 3/18-20). Ak’khea pustokant, Upodexok tore-torechim noxttam vo vaittam dakholl korta ani suria pondak hea sonvsarant ghoddta titlem-I ek polkeponn mhonn portun portun sangta.
Polleiat.
Ecclesiastes
Books_of_the_Bible
Bible
ವಿಕಿಪೀಡಿಯಾ

ವಿಕಿಪೀಡಿಯಾ ಏಕ್ ಇಂಟರ್ನೆಟ್ಟಾಚೇರ್ ಮುಕ್ತ್ ವಿಶ್ವಕೋಶ್ ಜಾವ್ನಸ್ಸ. ವಿಕಿಮೀಡಿಯಾ ಫೌಂಡೇಶನ್ ಹಾಕ್ಕ್ ಚಲೇಯ್ತ. ಹಾಂತ್ ಕೋಣ್ ಜಾವೊ ಸಂಪಾದನ್ ನವೇಂ ಬದಲ್ ಕೊರ್ಚೆಂ ಜಾತ್ತಾ. ಜಿಮ್ಮಿ ವ್ಯಾಲೇಸ್ ಆನಿ ಲ್ಯಾರಿ ಸ್ಯಾಂಜರ್, ಹಾನ್ನಿ ಮೇಳ್ಣ್ ಜನವರಿ ೨೦೦೧ ಆಂತ್ ವಿಕಿಪೀಡೀಯಾ ಸೂರ್ ಕೆಲ್ಲೆಂ. ಪೂಡೆ ಬರಿ ಇಂಗ್ಲಿಷಾಂತ್ ಮಾತ್ರ್ ಆಸಿಲ್ಲೆ, ಮಾಗಿರ್ ದುಸ್ದುಸ್ರೆ ಸುಮಾರ್ ಭಾಷೇಂತ್ ಸೂರ್ ಕೆಲ್ಲೆಂ.
ಕೊಂಕಣಿ ವಿಕಿಪೀಡಿಯಾ.
ಕೊಂಕಣಿ ವಿಕಿಪೀಡಿಯಾ ಜೂನ್ ೨೦೧೫ ಆಂತ್ ಸ್ಥಾಪನ್ ಜಾಲ್ಲೆಂ. ಹಾಜ್ಜ್ ವೈರ್ ಕಾಮ್ ೨೦೦೬ ವರ್ಸಾಂತ್ "ಇನ್‍ಕ್ಯುಬೇಟರ್"ಆಂತ್ ಸೂರ್ ಜಾಲ್ಲೆಂ. ಇಂಡಿಯಾ ಆ್ಯಕ್ಸೆಸ್ ಟು ನೋಲೆಡ್ಜ್, ಗೋವಾ ವಿಶ್ವವಿಧ್ಯಾಲಯ್, ನಿರ್ಮಲಾ ಇನ್ಸ್‍ಟಿಟ್ಯೂಟ್ ಆಫ್ ಎಜುಕೇಶನ್ ಆನಿ ದಾಲ್ಗಾಡೊ ಕೊಂಕಣಿ ಅಕಾಡೆಮಿ ಚೆಂ ಸಹಾಯಾನ್ ತೇಂ ಉಜ್ವಾಡಾಕ್ ಐಲೆಂ.
ಕೊಂಕಣಿ ವಿಕಿಪೀಡಿಯಾ ತೀನ್ ಲಿಪೀಚ್ ವಿಕಿಪೀಡಿಯಾ ಜಾವ್ನಸ್ಸ. ಹಾಂತ್ ದೇವನಾಗರಿ, ರೋಮಿ ಆನಿ ಕನ್ನಡ್ ಲಿಪೀಂತ್ ಪಾನಾಂ ಆಸ್ಸ. ಪೂರಾ ಪಾನ್ ನಯ್, ಜಲಾರ್ "ಇಂಟರ್ಫೇಸ್" ಆನಿ "ಮೆನ್ಯು" ಹೇಂ ದೋನ್ ಲಿಪೀಂತ್ ಆಸ್ಸ - ದೇವನಾಗರಿ ಆನಿ ರೋಮಿ. ಹಾಂತ್ "ಸ್ಕ್ರಿಪ್ಟ್ ಕನ್‍ವರ್ಟರ್" ತಯಾರ್ ಕೊರ್ಚ್ ಪ್ರಸ್ತಾವ್ ಊರ್ನು, ತಾಂತ್ ದೊಕುನ್ ಕಂಚೆಂ ಲಿಪೀಂತ್ ಜಾವೊ ಬರೇಯ್ಲ್ ಪಾನ್ ದುಸ್ರೆ ಕಂಚೆಂ ಲಿಪೀಂತ್ ವಾಚುಚೇಕ್ ಜಾತ್ತಾ.
लॉरेन डायस

लॉरेन डायस ही एक तियात्र कलाकार.
जल्म
लॉरेन डायस हिचो जल्म 13 मार्च 1963 हया दिसा जालो. ती ल्हानपणासून माचयेर आपले कलेचें सादरिकरण करताली. ती सदाच आपल्या शाळेच्या कार्यक्रमानी आनी साद्या तियात्रानी भाग घेताली. ती आपल्या सात भाव-भयणां मदली सगळ्या परस धाकली. ती जेनॅट आनी रोबट डायस हांची चली. तिचो गांव आसागांव, बारदेश. तिचो पाय सर्गेस्त रोबट एक तियात्रीस, कमपोसर आनी कलाकार आसलो आनी लॉरेनान ही कला आपल्या पायकडल्यान फावो जाली. लॉरेनाक कोंकणी माचयेर संगळ्यां परस क्षेष्ट नटी म्हूण वळखतात.
सर्गेस्त जेरी दे वेरें हाणी तिका आपल्य कोंकणी तियात्रांत काम दिलें. हें तिचे पयलें वेवसायीक माचयेर अभिनय आसलें. हो तियात्र गोंयच्या वेग वेगळ्या वाठारानी दाखयलो. मागीर तिणें विलयम दे कुरतोरींचो लोकप्रिय तियात्र "बायलांची दादागिरी घो रत्नागिरी" आनी बॅटी अलवारीस हिचो तियात्र "मोरगाद पूत". प्रिन्स जेकब हाणी तिका "रोडो नाकात" हांतूंत घेतलो. मागीर ताणें "राजवोटकी", "सांतो आनटोनियो" आनी "रोजिया "हया सारकेल्या तियात्रानी भाग घेतलो. लॉरेनान आल्फी दे दिवार प्रोडाक्शनाक काम केलां. 'पांज', पिसोणें', 'पाकां', पातिंबो' आनी 'पुल्लां हे तियात्र कला अकादेमीचे तियात्र स्पर्धेंत खूब पुरस्कार जिकूंक पावले. लॉरेनान नाटकाक आनी गायनाक लागून खूब पुरस्कार जिकल्यात. लॉरेनाक पुल्लां ह्या तियात्राक केल्या आपल्या अभिनया खातीर क्षेष्ट नटीचो पुरस्कार प्राप्त जाला. तिणें 'नो टायम' ह्या विडियो प्रेसनटेशन जो सुकोरो दे सांता क्रज हाणी केलो, तातूंत काम केलां. आनी जेकबाचें फिल्म 'रोडो नाका' हातूंत ल्हानशें अभिनय केलां.ती एक जीव घालून काम करपी कलाकार. तियात्र माचयेक मोलादीक योगदान दिल्ल्या खातीर तियात्र अकादमी गोंय हिणें तिचो भोवमान केलो .
कवी सुधांशु

कवी सुधांशु हे नामनेचे मराठी कवी आनी कथानकर.
जल्म.
कवी सुधांशु हांचो जल्म औदुंहराक जालो.
शिक्षण.
सुधांशुचें शिक्षण एसएससी मेरेन जालें.
वावर.
खडकातले झरे हो ताचो कणयांचो सग्रह.हाचे भायर तांणी कांय ल्हान भुरग्यांल्यो काणयो बरयलया.
छंद.
कवी सुधांशु ती स्वता दत्तभत्त आसले खातीर ताणे दत्तगीते,गीत दत्तात्रेय,दत्तगुरंची गाणी सुंदर हे तांचे कांय दत्तगितांचे सग्रह आसात.
योैहान वोल्फगांग फोन

यौहान वोल्फगांग फोन
योहान गटे हो अठराव्या शतकाच्या उत्तरार्धांतलो जगव्दिख्यात जर्मन साहित्तीक. योहानालो जल्म फ्रँकफुर्ट हांगासर येका मध्यमवर्गीय कुटुंबांट दि. 28 ऑगस्ट 1749 या दिसा जालो. ताजो बापूय वकील आसलो. तांज्या घरांत व्हडले ग्रंथालय आनी सगल्यांत बरो चित्रसंग्रह आशिल्लो. योहानाले ल्हानपण ह्या पुस्तकांवांगडा गेले. ताजी आवय भौमानेस्त चित्रकार लूकास क्रानाख हाच्या वंशातली. आवयबापायकडल्यान गटेक सामकी बरी सांस्कृतिक जडणघडण मेळ्ळी. कॉनेलिया ही ताजी भयण सोडली जाल्यार गटेली सगली भावा भयण ल्हान पिरायेंतूच देवगेर गेलीं. त्याच्या वाङ् मयात इतरत्र आढळणार्यार बहीणभाऊसंबंधांच्या सूक्ष्म चित्रणाचे मूळ त्यात शोधता येते. सात वर्सा चलील्ल्या युद्दांत फ्रान्सान जर्मनीचो चडसो भाग जिकलो. तेन्ना फ्रेन्च सैन्यावांगडा कांय नाटक करपी कलाकारूय जर्मनींत आयले. तांची चडशी नाटकां गटेन पळेली. 1765 या वर्सा गटे लाइपसिक विध्यापीठात कायध्यच्या अभ्यासाखातीर दाखल जालो. पूण , तीन वर्साउपरांत दुवेत जाल्याकारणान ताका परतूचें पडलें. ताणे फ्रेन्च साहित्त्याचो अब्यास केलो. दुवेंत आसताना ताका किमया, फलज्योतिष. जादू अशा जादू गूढविधांचो खूब्ब नाद लागलो. स्ट्रॅसबर्ग विध्यापीठांतल्य 1771 या वर्सा कायध्याची पदवी घेतल्याउपरांत गटे वकिली करपाक लगलो. अशें आसले जाल्यारसूध्या गटे सामाजिक आनी साहित्तीक कार्यात घुस्पल्लो. द सॉरोज ऑफ यंग वेर्थर ह्या त्याच्या जगप्रसिध कादंबरीक कारण जाल्लो शालर्ट बुफवयल्या असपल प्रेमाचो अनुभवया ताका आयलो. तांजामागीर ताणे साहित्तीक विश्र्वां त आपलें नाव अजरामर केलें. ताणे जेन्ना कालिदासाचे शाकुतल वाचलें ,तेन्ना ते पुस्तक माथ्यार घेवन तो नाचलो. द सॉरोज ऑफ यंग वेर्थर, व्हिल्हेल्म माइस्टर्स आनी फाउस्ट ह्या तीन साहित्ताक कृतींतल्यान ताजे जिवीत झळकता. दि. 22 मार्च 1832 या दिसा ताका मरण आयलें.
आग्नेलो डायस

आग्नेलो आगातो फ्रांस्सिको डायस हो एक तियात्र कलाकार.
जल्म.
ताचो जल्म 10 जानेवरी 1952 ह्या दिसा जालो.ल्हानपणी सावन कोँकणी कांताराक आनी संगीताचो ताका चड मोग आशिल्लो. ल्हान आसतना तो आपल्या शेजाऱ्यागेर वचून ग्रामाफोनाचेर कोंकणी कांतारा आयकतालो आनी तीच कांतारा तो आपूण गायतालो.गांवांत जेन्ना फेस्ता जाताली तेन्ना, तो संगीतकाराक आपल्या हातान कागोद दवरुन, तांका ते दाखोवन, वाजोवपाक आदार करतालो.हाचे वयल्यान कळून येता की ताका संगिताचो कितलो मोग आशिल्लो.
शिक्षण.
ताची संगीताची आवड पळोवन ताच्या पायन कालीस्तो मारटीन्हो जुआंव डायस हाणे ताका मेरशेच्या मिस्री फ्रांसिस्को फर्नांडीसाच्या मार्गदर्शना खाला पारोकियल स्कूलांत ‘सोलफेगो’ शिकोवंक घातलो.तशेच तो मूज्ग मिस्री आंतोनियो फिगेरीडो आनी मिस्री जोस सांताना कोता हांच्या हाता खाला शिकलो.
वावर.
आगनेलो डायस 1973 ह्या वर्सामूजगाचो पंगड सूरू करून तियात्रांनी वाजोवपाक सूरू केले. ताणे शेगूनद भायरो, सांतक्रुसह्या वाठारांतल्या डॉमनीक पिरीस हांच्या तियात्रांत पयलें फावट मुज्ग वाजयले. ताचे मूज्ग लोकांक खूब आवडले आनी तो सगळयाकून बरो वाजोवपी मूजगाकारवाडयानी आनी दूसऱ्या गावांनी फामाद जालो.
आगनेलो डायसाच्या बरया नशिबान ताका 260 पिस मूजगाच्या मंडळान वांगडी जावपाक मेळ्ळे आनी ह्याच बरया नशिबाक लागून ताका 6 फेब्रुवारी 1986 कंपाल, पणजी हांगा ह्या मंडळा वांगडा पापसायबाच्या मिसाक वाजोवपाक मेळ्ळे.फा.पिटर कार्दोजो आनी फा.बरनाडो कोता हांच्यानी हो पंगड निर्देशित केलो आनी ह्या ओरकेस्टाच्यापगडांत आगनेल डायसान ट्रमपेट वाजयले.ताणे आपली मूज्गाची कला गोंयानूच न्हय तर भायल्या देशांनी दाखयली. देखीकेः यूनायटीट किंगडम,दुबाय,कुवेट,ब्हारेन,दोहा,कटार,मस्कट,आबु दाबी आदी.
फाटल्या 38 वर्सांत तांणी अदमासाक 3500 तियात्रांक आपले मूज्ग दिला.हांचेमदले सगळयाकून ‘निज मोग’ आनी ‘पुलिस’ ह्या तियात्राक दिल्ले मुज्ग बेसबरें आसा अशें ते मानतात. पुलिस पार्ट-1,गौडफादर आनी पबलिक सारकिल्ल्या तियात्रांक शेकडो आनी दोन शेकडे मेळोवपाक आगनेल डायसाच्या मूज्गान आदार केला.
ऑल इंडिया रेडियो, पणजी हांच्या माध्यामांतल्यान संगीत खेळसांबाळपाक, ताचो विकास आनी उदरगतकरपाक आगनेलो डायसान जायतो आदार दिला.तशेच ताणे ऑल इंडिया रेडियोचेर सूमार 100 कांताराक बरें मूज्ग दिला.दूरदर्शन क्रेंद, पणजी हाचेर येवपी कोंकणी कांतारा खातीर तांच्या योगदाना खातीरताची तोखणाय जाल्या.
आतां मेरेन तांणी सूमार 38 ऑडियो आलबमसाक मूज्ग दिल्यात. तेचभशेन ताणे पयलो आनी दुसरो ट्रमपेट मूज्ग सूमार 77 ऑडियो आलबमाक दिल्यात जे दुसऱ्या मुज्ग दिग्दर्शकानी रचल्यात.. तेचभशेन तांणी सी.आलवारीस,एम बॉयर,जसीन्ता वाज,प्रेम कुमार,रेमी कोलाको,फा.फ्रेडी डिकोस्टा ते विलमीक्स/शेरोन,तोमाझिनो कारदोसो,सिझर डिमेलो आनी आदी... म्हान तियात्रिस्तांच्या तियात्रां खातीर आनी कातारां खातीर आपले मुज्ग दिला.
पुरस्कार.
वर्साच्या वर्सा कला अकादमींत जावपी तियात्रांनी आगनेल डायसाक आपली संगिताची कला दाखोवपाक खूब संदी दिल्यो.ताच्या अथपूर्ण आनी मंत्रमुग्द करपी मूज्गाक लागून ताका 19 फावटी पयलें इनाम मेळ्ळां.37 वर्सा भितर 19 फावटी पयलें इनाम मेळपी ते पयलेंच वाजोवपी आसले. ताका आनीकूय जायते पुरस्कार मेळ्ळयात जशे पुरस्कार गुलाब नेमाळें, वंदना उत्पन्न,कला मोगी कांदोली आनी काणकोण नागरीक गोंय हांचे वतीन आदी...तेचभशेन डॉ.जॅक दी सिकवेरा हांच्या मेमोरीयल पुरस्कार 2010 तांकां फावो जाला.
ओवॊं

ओवॊं
ओवॊं हे वनस्पतीचें झोंप बारीक आसता. ऒव्यांची लागवड वेपाराखातीर करतात. ह्या झॊंपाक गॊण्यांनी बारीक फुलां फुलतात तशेंच तांकां तांबडया रंगाचीँ बारींक फळां लागतात. तीं फळां आमी ऒवॊं म्हूण वापरतात.कांय खावचे जिनस करपाक हाचॊ उपेग जाता . ते भायर कांय जाण घरगुती वखद म्हूण हॊ ऒवों बरेच फावट वापरतात .
ऒव्यांचॊ उपयॊग
ऒवों गरम गुणाचो आसता. ह्या गुणाक लागून तो कफ पातळ करपाक मजत करता आनी जंतूंचो नाश करता.म्हूण हड्डयांत जर कफ भरत.खोंकली मारत. धांप लागत वा थुकयेक वास मारीत जाल्यार इंगळ्यार ऒव्यांचो चूर्ण घालून ताचो धुंवर नाकांत घेवचो.पोटांतल्या बय्राचशा दुयेंसांचेर ताचो उपेग जाता.भूक उणावप,अपचन जावप,अजीर्ण जावन पोटांत वात जायत वा दुखत जाल्यार अशा लश्रणां वेळार ऒवों आनी मीठ(सैंधव)अशें मिश्रण गरम उदकां वांगडा पोटांत घेवचें .पींत जावन पोटांत जळजळ जावप वा ताळ्याकडेन जळप,उलटी जावप ,तकली दुखप अशा लश्रणां वेळार लेगीत वयलें वखद उपेगी पडटा.तोंडांची रूच इबाडप,जेवण नाकाशें दिसप,वाताक लागून गुळो येवप अशा वेळार ऒव्यांचो चूर्ण तुपावांगडा घेवचो.दंत जाल्यार ऒव्यांचो चूर्ण गरम उदका वांगडा घेवचो.ऒवॊं ताका वांगडा दिल्यार फिग्दाचें कार्य सुदारता.तशेंच काळजाक उत्तेजन दिता.बायलांक म्हयन्याचे पाळये वेळार त्रास जायत जाल्यार ऒवों गरम उदका वांगडा दिसता .घावो जाल्यार ऒवों गरम उदकांत घालून घावो धुवचो.पोटदुखीर ऒवों बारीक वांटून ताचो पोटार लेप लावचो.आंगाक खंयूय सूज आयल्यार वा दुखत जाल्यार ऒव्याचें तेल चोलचें.ऒव्याचो चूर्ण बारीक कपडयांत गुंडाळून ताचो बोळो दांतांचेर धरल्यार दांतदुखीत आनी किडिल्या दातांक लाव जाता.
दिपा मुरकुंडे

दीपा मुरकुंडे ही कोंकणींतली नामनेची लेखिका आनी प्रकाशक.
जल्म.
दीपाबायचो जल्म १० मे १९४८ वर्सा पणजी गोंय हांगा जालो.
शिक्षण.
तांणी हिंदी विशयांत बोंम्बे विद्यापीठाची एम्.ए.पदवी जोडल्या.
एन्.आय्.ई.तल्यांन डी. एच.ई. केल्या.
वेवसाय.
स वर्सा गोया शिक्षिका म्हणून काम केलां.
स वर्सा कोल्हापूर (महाराष्ट्र) शेती केल्या.
१९८१ते २००३ वर्सा मेरेन गोया कामाक्षी इलेक्ट्रिकल्स ह्या स्वताच्या धंद्यात योगदान दिलां. 
२००३ ते२००७ मेरेन कामाक्षी जनरल स्टोअर्स हे स्वताचें दुकान चलयलां.
समाज कार्य.
एम.जी मारकेट शॉप ओवनर्स असोसीएशन च्यो जोड सचीवा म्हणून तीन वर्सा काम केलां. 
गोयच्या सांस्कृतीक राजधानीतले संडास निवळ करून घेवंक आग्वाद बंदखण भोगल्या.
शांतिनगर एकवट संस्था स्थापन करून शांतीनगर वाठारान बस हाडप, शिवण वर्ग सुरू करप आनी रस्ते निवळ दवरपाचो वावर केला.
२००७ वर्सा श्री हरी भजन मंच स्थापून वेगवेगळ्या देवळांनी २०१२ मेरेन भजनाच्या कार्यावळी केल्यात.
वावर.
सरस्वतीची उपासना म्हणून ‘श्री हरि प्रकाशन’ सुरू करून १९९८ ते २०१४ मेरेन पंदरा लेखकांची वट्ट शेचाळीस पुस्तकां उजवाडायल्यांत.
गोवा रेडियोचेर हिन्दी पाठ बरोवन सादर केल्यात. नाटकुली आनी वनीबायली वासरी खातीर बरयलां.
गोंय सरकारच्या फ्री लिगल एड बोर्डाचेर कांय तेप काम केलां. 
कोंकणी भशा मंडळ हे संस्थेची जोड सचीव म्हणून २००८ ते २०१२ वर्सा खातीर काम केला. 
साहित्य उपासना ह्या कार्यावळीची अध्यक्ष म्हणून दोन वर्सा गोंयच्या वेगवेगळ्या वाठारांनी साहित्य उपासनेच्यो कर्यावळी केल्यात.
कोंकणी बालसाहित्याच्या मळार केल्ल्या वावराक लागून केंद्र सरकारान २००७ वर्सा २६ जानेवारीक प्रजासत्ताक सुवाळ्याक दिल्लीक आमंत्रीत केलां.
ध्यानचंद

ध्यानचंद हो एक भारताचो हाॅकी प्लेयर. ध्यानचंद 29 आगस्ट 1905 ते 3 डिसेंबर 1979 ह्या वर्सा तो भारताचे हाॅकी फुल्डाचो प्लेयर आसलो. तो हाॅकी फील्डातलो एक फामाद प्लेयर म्हुण जाना जावन आसलो. ताच्यो हाॅकी खेळपाच्यो कला एका फुटबॉल प्लेयर पेले हाका कमपोर करताले. ताचो जल्मचो दिस 29 आगस्ट आनी ह्या दिसा भारतांत राष्ट्रीय खेळ दिवस ह्या रूपांत मनयतात वर्साच्या वर्सा.
पुरस्कार.
1956 ह्या वर्सा भारत सरकारांत ताका पदमाभुषण फावो जाल्लो. ताणी हाॅकी फिल्डान तीन फावटीं ओलम्पिकाक गोल्ड मेदल घेतिल्लीं. 1928 एम्सटरदेम ओलम्पिक, 1932 लाॅस एंजेल्स ओलम्पिक आनी 1936 बलिन ओलम्पिक ह्या वर्सांत आनी ह्या जाग्यार गोल्ड मेदल घेतल्यात.
जल्म.
ध्यानचंदाचो जल्म 29 आगस्ट 1905, अलाहाबाद हांगा जाला. तो एका राजपूत घराण्यांत जाल्लो. चंद जेन्ना 16 वर्साचो आसलो तेन्ना ताणीं आर्मीक जोय्न जाल्लो. ताच्या बापायचें नांव समेश्वर सिंग आनी आवयचें नांव शारदा सिंग आशिल्ले. चंदाक एक भाव आशिल्लो ताचें नांव रुप सिंग आशिल्ले. ताचो व्हडलो भाव रुप सिंग भारताचे हाॅकी पंगडाक खेळटालो. रुप सिंग 1932 आनी 1936 ह्या वर्सांत हाॅकी फील्डात ओलम्पिकाक खेळ्ळा.
कॅरियर.
चंदाचे पयले अंतराष्ट्रीय सत्ताभारतीय फौज हांचे वांगडा निव्जलेंद हांगा जाल्ले. मागीर आर्मितल्यांत ताका भारताचे ओलम्पिक पंगडाक हाॅकी फील्डांत वचपाक अनुमती दिली. तातूंत भितर तो इतलो तरबेज जालो की आंतरराष्टीय करियरांत ताका हाँकीचो जादुगार म्हणतात. चंदाक दोन पावट ओलम्पिकाच्या पंगडाक कांयच परिक्षा वा ट्रायल दिनासतना पंगडाक वेचून काडलो. 1932 ह्या वर्सांत आनी 11 आॅगस्ट ह्या दिसा भारताचो पंगड फाय्नलीक पावून गोल्ड मेदल जिकिल्ले आनी तशेंच 1936 ह्याय वर्सांत फायनलीक पावून जिकिल्ले. ध्यानचंदाक बेस बरो खेळटालो आनी ताका हाँकी खेळाचो जादुगर अशें म्हण्टाले.
संदर्भ.
https://en.wikipedia.org/wiki/Dhyan_Chand
Kannkonn

Canacona ho ek kheddo ganv. Canacona (vo Kannkonn) toxench ek talukachem nanv. Dokxinn goyantlo voh taluko Karnatak rajeant Karwar (ani Uttar Kannad jillo) hea bhagak tenkta. Tea bhair, Kannkonn shahar-achem naanv, ani nagar palika.
Kannkonn talukeant hea gaanva pod'dtat:
Chaudi hem talukacho mukhya gaanv. Palolem he ek famad praay hem talukant.
Geography.
Kannkonnchem uchai 10 meter (32 'feet') assa..
Demographics.
2001 vorsant, Bharatachea Censusant, Kannkonnchi loksonkya 11,900 asli. Tantuntle 52% dadle aslem, ani 48% bailo. Canacona has an average literacy rate of 72%, higher than the national average of 59.5%; with male literacy of 78% and female literacy of 66%. 10% of the population is under 6 years of age. In addition to Konkani and Marathi, Kannada is also spoken here by a minority.
Koxttanchea Vellar Magnnem

Prayer during sufferings
Jezu, mhaka ieksuri sorunk dovornaka. Dhonia, hanv itli oskot tem tum zannaim. Hanv doldiracho sagor, hanv kuskutt nhoi, Tuvem mhaka soddlear ani hanv poddlear atvem zaunchom na. Dhonia, hanv ek bail, mhojean ieksuri cholunk zaina. toriastanam, hanv ieksurponn bhogta astanam-i, Tujer patietam. Hanv mhojea bhavnnam add Tuka sotmantam, hanv purea visvasant bodoltam mhojea bhavnam bhair bodoltam. Mhoje koxtt lobu korinaka, mhaka bollmat di. Dhonia, Tuka zai toxem kor, sogllea ghodditamnim ani ott'timnim Tuzo mog Pap korunk di. sorg ani sonvsar bodlot, punn Devachi kakut kednanch sompchi na. Oh Jezu, Tujem ogonit bholeponn dhean'tam tednam mhojea kallzant kedi vhoddli koxealkai lasta ː Sogllea patkeank Tujea paianxim haddunk hanv anvddetam. Tannim tuji kakut sasnnachea sasnak vakhannum-di.
"Amen"
रत्नाकर जगन्नाथदास

रत्नाकर जगन्नाथदास (जल्म - १४ सप्तेंबर १८६६ वाराणासी, मरण - २१ जून १९३२ हरिव्दार) आधुनिक काळांतलो एक व्हड कवी. तो ब्रज भाशेंत काव्यरचना करतालो. १८९२ त तो बनारसच्या क्विन्स कॉलेजींतल्यान बी. ए. जालो. १९०२ त अयोध्यानरेश प्रतापनारायण सिंह हाचें आनी १९०६ पसून प्रतापनारायणाच्या मरणा उपरांत, महाराणयेचो खाजगी सचीव म्हणून ताणें काम केलें.
भारतांतल्या चडशा थळांची ताणें भोंवडी केल्ली. संस्कृत, प्राकृता सारकी पुर्विल्ल्या भास, बंगाली, पंजाबी, मराठी ह्यो आधुनिक भारतीय भासो, आयुर्वेद, संघीत, पुरातत्व, इतिहास, योग्य सारकिल्ल्या विशयांचो ताका खोलायेन अभ्यास आशिल्लो. ताका धर्म आनी साहित्य चड मानवतालीं.
शिक्षण चालू आसतनाच ताणें ‘जकी’ (बुध्दीमान) ह्या टोपणनांवान उर्दू- फार्सी कविता रचल्यो. पूण ताचेउपरांत मात ताणें ब्रज भाशेंतच काव्यलेखन केलें. साहित्य सुघानिधी आनी सरस्वती ह्या हिंदी पत्रांचें संपादनय ताणें केलें. वाराणसीच्या ‘नागरी प्रचारिणी सभा’ , प्रयागच्या ‘रसिक मंडळ’ ह्या संस्थांचे स्थापनेक आनी विकासाक ताणें खूब पालव दिलो.
१९२२ त कलकत्तयाक भरिल्ल्या अखिल भारतीय हिंदी साहित्य संमेलनाचें अध्यक्षपद; १९२६ त चवथ्या प्राच्यविद्या परिशदेच्या हींदी विबागाचें अध्यक्षपद ताका फावो जालें.
ताणें जायतें काव्यलेखन आनी अभ्यासपूर्ण गद्यलेखनय केलें. ताच्या चडशा कृतींचे संग्रह नागरी प्रचारिणी सभेन प्रसिद्द केल्ले आसात. तांच्यो कांयम्हत्वाच्यो काव्यरचना अशो आसात- हिंडोला (१८९४), समालोचनादर्श (पोपाच्या उसेज ऑन क्रिटिसिझमचें रोला छंदांत अणकार,१९१९), कलकाशी, श्रृंगारलहरी, गंगावतरण (१९२७), वीराष्टक (१९२८), उध्दव शतक (१९२९).
सुधासर (१८८७), कविकुल कंठाभरण (१८८९), हम्मीरहठ (१८९३), समस्यापूर्ती (१८९४), नखशिख (१८९६), सुजानसागर (१८९७), बिहारी रत्नाकर (१९२२) ह्या ग्रंथाचें ताणें संपादनय केलें. तशेंच, भास, व्याकरण, छंद, काव्यशास्त्र, कविचरित्र ह्या विशयांचेर आनी कांय इतिहासीक विशयांचेरय ताणें अभ्यासपूर्ण लेख बरयले.
ಜುದೀತ್ ಆಚೆಂ ಪುಸ್ತಕ್

Book of Judith.
ಹ್ಯಾ ಪುಸ್ತಕಾಂತ್ ಸರ್ವೆಸ್ಪರಾಚಿ ವೆಂಚುನ್ ಕಾಡ್ಲೊಲಿ ಪರ್ಜಾ, ದುಸ್ಮಾನಾಚೆರ್ ಜೈತ್ ಮೆಳಯ್ತಾ ತಿ ಖಬರ್ ಸಾಂಗ್ಲ್ಯಾ. ಹೆಂ ಜೈತ್ ಮೆಳೊಂವ್ಕ್ ಎಕೆ ಅಸ್ತರೆಚೊ ಹಾತ್ ಆಸಾ. ಹ್ಯಾ ಲ್ಹಾನ್ ಅಶ್ಯಾ ಜುದೇವ್ ರಾಷ್ಟ್ರಾಚೆರ್, ಹೊಲೊಫೆರ್ನೆಸಾಚಿ ಪದ್ವೇದಾರ್ ಫೌಜ್ ಹಲ್ಲೊ ಕರ್ತಾ. ತಾಂಚೊ ಹಾವೆಸ್ ಮ್ಹಳ್ಯಾರ್ ಆಕ್'ಖೊ ಸಂವ್ಸಾರ್ ನೆಬುಕಾದನ್ಯ್ಜ್ಜಾರಾಚ್ಯಾ ಪಾಯಾಂ-ಶಿಂ ದವ್ರುಂಕ್ ಆನಿ ಸಗ್ಳ್ಯಾ ದುಸ್ರ್ಯಾ ಧರ್ಮಾಂಚೊ ಭಸ್ಂ ಕರುನ್ ನೆಬುಕಾದನ್ಯ್ಜ್ಜಾರಾಕ್ ದೇವ್ ಕಸೊ ಕರಪ್ ಆಸ್ಲೊ. ಬೆಹುಲ್ಯಾಕ್ ವೆಡ್ಹೊ ಘಾಲುನ್ ಜುದೆವಾಂಕ್ ಭಿತರ್ ದವರ್ತಾತ್. ಉದ್ಕಾಚಿ ಪುರ್ವಣ್ ಬಂದ್ ಕರ್ತಾತ್ ಆನಿ ತೆ ಆಪ್ಣಾಂಕ್ ದುಸ್ಮಾನಾಚೆ ಸ್ವಾದಿಂ ಕರುಂಕ್ ತಯಾರ್ ಜಾತಾತ್. ಅಶ್ಯಾ ವೆಲಾರ್ ಜುದೀತ್ ನಾಂವಾಂಚಿ ತರ್ಣೆ ಪಿರಾಯೆಚಿ ಸೊಬೀತ್-ಸುಂದರ್ ರುಪಾಚಿ, ದೇವ್ ಭಿರಾಂತೀನ್ ಜಿಯೆತಲಿ ಆನಿ ಹುಶಾರ್ ವಿದ್ವಾ ಯೆತಾ. ತಿ ಆಪ್ಲ್ಯಾಚ್ ಲೊಕಾಂಚೊ ಆತ್ಮವಿಸ್ವಾಸ್ ಜಿಖುನ್ ಘೆತಾ ಆನಿ ತ್ಯಾ ಉಪ್ರಾಂತ್ ಆಸ್ಸಿರ್ಯೆಚೆ ﻿ ಆಪ್ಲೆ ವಾಟೆನ್ ಹಾಡ್ಟಾ. ಶಾರಾಂತ್ಲ್ಯಾ ವ್ಹಡ್ಲ್ಯಾಯ್ವ್ಹಡ್ಲ್ಯಾ ಮನ್ಶಾಂಕ್ ದೆವಾಚೆರ್ ಭಾವಾರ್ಥ್ ನಾ ಮ್ಹಣ್ ತಿ ತಾಂಕಾಂ ಉಜ್ರಾವುನ್ ಕಾಡ್ತಾ. ಮಾಗಿರ್ ತಿ ಮಾಗ್ಣೆಂ ಕರ್ತಾ ಆನಿ ವಿದ್ವೆಪಣಾಂಚಿ ಆಂಗ್ವಸ್ತ್ರಾಂ ಮಾಡುನ್, ಸಣಿ-ಸುತಾಚಿಂ ಆಂಗ್ವಸ್ತ್ರಾಂ ಭೆಸ್ತಾ ಆನಿ ಹೊಲೊಫೆರ್ನೆಸಾಕ್ ಮೆಳುಂಕ್ ವೆತಾ. ತಾಕಾ ತಿ ಸಾಮ್ಕೊ ಭುಲಯ್ತಾ. ಆನಿ, ತಿ ಸೊರೊ ಪಿಯೆವ್ನ್ ಸುಸ್ತ್ ನ್ಹಿದ್ಲಲ್ಯಾ ಹೊಲೊಫೆರ್ನೆಸಾಚಿ ತಕ್ಲಿ ಕಾತರ್ತಾ. ಹೆಂ ಪಳೆವ್ನ್, ಆಸ್ಸಿರಿಯೆಕಾರ್ ಭಿಯೆವ್ನ್ ಧಾಂವುಂಕ್ ಲಾಗ್ತಾತ್ ಆನಿ ಜುದೇವ್ ಲೋಕ್ ತಂಬು ಥಂಯ್ಚ್ ಸಾಂಡುನ್ ವೆತಾತ್. ಲೋಕ್ ಜುದಿತಾಚಿ ವಾಖಾಣ್ಣಿ ಕರ್ತಾತ್ ಆನಿ ಜೆರುಸಾಲ್ಯಾಕ್ ವಚುನ್ ದೆವಾಕ್ ಧೀನ್ವಾಸ್ತಾತ್.
ಜುದಿತಾಚೆಂ ಪುಸ್ತಕ್, ಇತಿಹಾಸ್ ಆನಿ ಬುಗೊಲ್ ಜಬರ್-ಶೆಂ ಮನಾಂತ್ ದವರಿನಾಯಶೆಂ ದಿಸ್ತಾ. ಹ್ಯಾ ಪುಸ್ತಕಾಂತ್ ಆಮ್ಕಾಂ ಮೆಳ್ತಾ ಕಿ ನೆಬುಕಾದನ್ಯ್ಜ್ಜಾರ್ ನಿನೆವ್ಯ್ಹ್-ಚ್ಯಾ ವ್ಹಡ್ಲ್ಯಾ ಶಾರಾಂತ್ ಆಸ್ಸಿರಿಯೆ ವಯ್ರ್ ರಾಜ್‌ವಟ್ ಚಲಯ್ತಾಲೊ ಮ್ಹಣ್. ಪುಣ್ ಖರೆಂ ಮ್ಹಳ್ಯಾರ್ ನೆಬುಕಾದನ್ಯ್ಜ್ಜಾರ್ ರಾಜಾ ಬಾಬಿಲೊನಿಯೆ ವಯ್ರ್ ರಾಜ್‌ವಟ್ ಚಲಯ್ತಾಲೊ. ಆನಿ ನಾಬೊಪೊಲಾಸ್ಸಾರ್ ತಾಚ್ಯಾ ಬಾಪಾಯ್ನ್ ನಿನೆವೇಹ್ ಶಾರಾಚೊ ಭಸ್ಂ ಕೆಲೊಲೊ. ಅಶೆಂ ಆಸ್ತಾನಾಂಯ್ ಸಿರೂಸ್ ರಾಜಾ ಖಾಲ್ ಪರ್ದೆಸಾಂತ್ ಥಾವ್ನ್ ಪರ್ತುನ್ ಆಯ್ಲೊಲಿ ಖಬರ್ ಘಡೊನ್ ಆಯ್ಲ್ಯಾ ಕಶಿ ದಾಖಯ್ಲ್ಯಾ ಪಳೆ ಜುದ್. 4/3; 5/19. ತ್ಯಾ ಭಾಯ್ರ್ ಜರುಯ್ ಹೊಲೊಫೆರ್ನೆಸ್ ಆನಿ ಬಾಜಾಸ್ ಲಾ ಹಿಂ ಪೆರ್ಸ್ಯೆಚಿಂ ನಾಂವಾಂ, ತರುಯ್ ಗ್ರೀಕ್ ಚಾಲೀರಿತೀಂಚಿ ಖಬರ್ ಕೆಲ್ಲಿ ಮೆಲ್ತಾ. ಪಳೆ ಜುದ್ 3/7-8; 15/13. ಇತ್ಲೆಂಚ್ ನ್ಹಂಯ್, ಹೊಲೊಫೆರ್ನೆಸಾಚೆ ಫೊವ್‌ಜೆನ್ ಧರ್ಲೊಲಿ ವಾತ್ ಬುಗೊಲ್-ಆ ಪರ್ಮಾಣೆಂ ಕಶೀಚ್ ಜಾಂವ್ಕ್ ಜಾಯ್ನಾ. ಹೆಂ ಸಗ್ಳೆಂ ಆಮ್ಕಾಂ ದಾಖಯ್ತಾ ಕಿ ಪುಸ್ತಕಾಚೊ ಬರಯ್ಣಾರ್ ಆಮ್ಕಾ ಇತಿಹಾಸ್ ವೊ ಬುಗೊಲ್ ಶಿಕೊಂವ್ಕ್ ಸೊದೀನಾ. ಪುಸ್ತಕಾಚೊ ಸಂದೆಶ್ ಜಾಣೊ ಜಾಂವ್ಕ್ ಆನಿ ತಾಂತ್ಲಿ ಶಿಕ್ವಣ್ ಆಮ್ಕಾಂ ಕಾಡುನ್ ಘೆಂವ್ಕ್, ಹೆಂ ಜಾವ್ನ್ ಆಸಾ ಆಮ್ಕಾಂ ಚಡ್ ಗರ್ಜೆಚೆಂ.
रघुवीर रामनाथकर

रघुवीर रामनाथकर (जल्म - रामनाथी) खांपो पेटी वाजोवपी आनी पड्डे रंगोवपी. हस्त कौशल्याच्या ह्या दोनूय विद्यांनी तो पारंगत आशिल्लो. मुंबय वचून तो नांवारुपाक आयलो. तो एक खांपो पेटिवालो अशी ताची भारतभर कीर्त जाल्ली. ताची संगीत परंपरा ताचो पूत रत्नाकांत आनी मोहन लाल ह्या दोगांयनी फुडें व्हेली.
सायबीण घारा भायर सरतानां मागणें

सायबीण घारा भायर सरतानां मागणें.
Our Lady's Statue leaving our house - Prayer
एह मोगाचे माये ! पावलो वेयल तूं भायर सरचो ह्या घरान्तली, आमचीं काळजां दुखीं आनी रडण्यान आदेवस तुका करतात. कीतलो खोशाल दीस आमी काडलो तुज्या सांगाता, आनी कितली दूख आमकां भगता पळेवन तूं ह्या घारांतली भायर सरताय म्हण! कशी तूं सांडून वेता घालून चडा एकसुरपणां हे आमचे फामिलीक ! आदेवस मोगाचे माये, वचूं नाका तर, आमकां तुजें बेसांव दिल्या बगर, विसरूं नाका ह्यां तुज्या पुत्रांक जे जायतो तुजो मोग करतात आनी आशेन रावतात वेळ तुज्या परतन येण्याचो ह्या तुज्या घरान्त. इतल्या म्हणसोर तूं वेताय थंय आमी तुजे बरोबर येतांव विस्वासान आमच्या काळजांनीं. जायती आनी जायतीं आर्गां तुका दितांव सायबिणी तुज्या मोगाच्या येण्या पासत आनी तुज्या उपकारांक जे फावो नासतानां तुज्या मोगां आमकां केल्याय. तुज्या काकूतीन दांप आमचीं अनुपकारपणां आनी गुन्यांव जे आमी आदारल्यात, न्हय आमच्या खोशेन, बगर आमच्या नेणारपणान आनी दळदिरान. हें पळेवन व्हडले चुरचुरे आमचे कर आनी व्हडलें बेसांव आमचेर घाल. घाल तुज्या दोळयांतुली एक काकूतीची नदर आमच्यां अतम्यां वयर, तर आमचे दोळे तुका आमी लायतांव प्रार्थून आनी मागन, मेळय आमकां कुरपा तुजो मोग करूंक सगल्या आमच्या जिवितांत आनी तुका बगूंक सासनाच्या सासणांक. एह मोरये पातका विणें संबवलेले विनत कर आमच्या पासून जे तुका प्रारतीतांव.
आमेन
पळेयात.
Saibinn Gharant Bhitor Sortanam Magnnem
Familichi Bhett
साळगांवच्या वेताळ देवाचो इतिहास

बोर्देस तालुक्यात सालगांवा गांवात वेताळ देवाच्या देवळाचो इतिहास...
देवाचो ईतिहास
505 वर्सापयली जेन्ना पुर्तुगेज गोंया राज्य करताले तेन्ना इंक्विझिशन लागू 
केले आनी हे इंक्विझिशन चालू करपा फाटले कारन म्हळ्यार तांका धर्म बदलपाक जाय 
आसलो आनी गोंयाचेर राज्य चलोवपाक जाय आसले.आनी ह्याच कारणाक खातीर हिन्दू
लोकांक आपलो देव धर्म सोडपाक लायलो.अशीच एक घडणूक साळगांव गांवात घडली.
साळगांव ह्या गांवात ब्राम्हण वाडो ह्या नांवाचो वाडो आशिल्लो आता त्याच वाड्याचे नांव मोळेभाठ दवरला.
त्या वाड्यार ब्राम्हण लोक रावताले.त्या गांवात एक देवुळ आशिल्ले आनी तांतुतलो देव वेताळ आशिल्लो.जेन्ना 
पुर्तुगेज साळगांवा पावले तेन्ना तांच्यानी ह्या गांवाचेर आपलो कब्जा केल्लो.आनी गांवातली सगळी देवळा मोडून 
उडयली आनी त्या सुवांतीचेर तांच्यानी घरा बांदली.
ज्या सुवातीर पयली वेताळाचे देवुळ आशिल्ले ते पुर्तुगेजानी मोडले आनी वेताळ देवाची पाशाणी देवाची तकली 
मोडून ती तकली गांवा भायर पालीन गांवात उडयली.जे धड देवाचे आशिल्ले ते धड उमते उडयले आनी ताचेर थुकपाक लागले.
कारण ते फातराक वा हिन्दू धर्माक मानिनासले. तांका ती सगळी फकाणा दिसताली.पुर्तुगेजानी निर्णय केल्लो की देवळाच्या सुवातेर
बांदपाचें आनी तांच्यानी ते घर बांदले.पुर्तुगेजानी वेताळाचे पाशाण जे मोडुन उडयले ते साळगांव इगर्ज बांदताले तेन्ना 
त्या इगर्जेच्या पायाचेर घालपाचे चिंतले कित्याक तर जेन्ना पुर्तुगेज लोक इगर्जेत वतले तेन्ना ते पाशाण पुर्तुगेज लोकांच्या पाया पोंदा पडतले.
आनी पाशाण त्या सुवातेवयल्यान खुब व्हरपाचो यत्न केलो पूण ते कशेच हालना जाले.जायते खेपे पुर्तुगेज लोकांनी पाशाण उकलपाक यत्न केलो पुण
तांचेकडेन ते जाले ना.ज्या सुवातेर घर बांदिल्ले ते सुवातेर लोक रावपाक पावना जाले कारण त्या घरांत खुब आदनेरी जावपाक लागल्यो.आनी त्या तिडकीन दोन पुर्तुगेज मनीस एक विकटोरया
फेर्नांडीस आनी हिकमत दिसोजा जे ते घरांत त्या पाशाणाचेर वचून मुथले .आनी आजून मेरेन लोक अशे म्हणटात की ते किडे पडून कुसून मेले.पुर्तुगेज गोंय सोडून गेले उपरांत कांय वर्सानी 
गांवच्या लोकानी ताचो सोड लायलो आनी ल्हानशी पुजा बांडली ,देवाक सांगणे केले आनी सगळ्या गांवच्या लोकांक आनी गांवकारांक एकठांय केले आनी वेताळ देवाचे जे पाशाण अर्दे आशिल्ले ते 
उबारले.जे पाशाण पुर्तुगेजांकडे मात लेगीत हाल्ले ना ते गांवच्या लोकानी रोकडेच उबारले.त्या लोकांनी ते गाड्यार घातले आनी व्हरुन पवित्र जाग्यार दवरले आनी त्या जाग्यार देवुळ बांदले.आता
दर वर्सां थंय जात्रा आनी गांवचे लोक ताची सेवा करतात.आनी ताका मोळेभाट जाग्याचो अशे मानतात .ताचे जे सिर (तकली) जी पालीन उडयली ताका पालीतल्या देवळान दवरून थंय धड बांदले आनी
ताची सेवा करतात.
फ्रेंच राज्यक्रांतींतलो झां झाक रूसो

फ्रेंच राज्यक्रांतींतलो झां झाक रूसो (1792 – 78) हाणें ‘समाजीक करार’ ह्या पुस्तकांत राज्यपपत्ती सांल्या. ताच्या समाजीक कराराचे संकल्पनेंत दोन मुलभूत संकल्पना आसात. (1) जनतेची सार्वभौम सत्ता आनी (2) समुहईहा (जनरल विल) – जनतेची सार्वभौम सत्ता ही जनसतेपसून केन्नाच वेगळी जायना आनी नाशय जायना. समाजीक करारान ही जनतेची सार्वभौम सत्ता मान्यता पावता. दुसरी म्हत्वाची संकल्पना समुहईहा. ईहा म्हळ्यार इत्सा, अपेक्षा, वासना वा आकांक्षा. ह्यो दोन प्रकारच्यो आसतात. (1) ते ते व्यक्तीच्यो स्वार्थाविशींच्यो इत्सा (2) समस्त समाजाचें जातूंत कल्याण सादता अशी इत्सा.
एकोणिसाव्या शतमानाच्या राज्यआस्त्राविशींच्या विचारांत उपयुक्ततावाद हो मुलभूत मानतात. ताचो मुखेल प्रर्तक जेरेमी बेंथेमी (1748 – 1832) ताच्या मतान सुख- दुखाचो हिशेब करून मनीस बुध्दिवादाच्या आधाराचेर राज्याचे वेव्हार सदा चलोवंक शकतात. आरोग्य. संपत्ती, सत्ता, मैत्री आनी हेर जायतीं इश्ट आनी अनीश्ट जीवनमुल्यां हांचें मोजमाप मनीस सदांच करता आनी राजकीय वेव्हार चालू दवरतात. अशी मुलभूतभूमिका मांडून उक्त्या वेपाऱ्याचें आनी शिक्षीत मतदारवर्गान निर्माण केल्लें आसन ह्यो दोन गजाली समाज धारणेक गरजेच्यो आसतात, हें ताणें सिध्द केलें. जॉन स्टूअर्ट मिल (1806- 1873) हाच्या मतान संस्कृति समृध्द जाता ती सर्जनशील अल्पसंख्य प्रज्ञाचंतावरवींच आनी ताचे मुक्त विचारसरणेक लागून लोकशायेंत आसोच पक्षावंत वर्ग आसचो पडटा. ताणें पयलेखेपे बायलमुक्तीचो जल्म जालो. हातूंत जोसेफ मॅझिनी ह्या इटालियन देशभक्तान सगळींराश्ट्रां स्वतंत्र जावंक जाय, ह्या सिध्दांताक तेंको दिलो. सगळ्या नागरिकांक मतदानाचो हक्क जिच्यांच दिला अशे तरेचे राज्यसत्तेचो ताणें पुरस्कार केलो.
आदर्श राजकतावाद आनी समाजसत्तावाद ह्या दोन ध्येयवादांच्या संयुक्त नदरेंतल्यान सतराव्या शतमानापासून ते तिसाव्या शतमानामेरेन युरोपियन आनी संवसारीक राजकीय विचारसरणीचेर मुळावे परिणाम जाल्ले दिसतात. हाचोच प्रभाव विल्यम गोडविन हाच्या पोलिटिकल जस्टिस (1793) आनी रॉबर्ट ओएन हाच्या न्यू व्यूव ऑफ सोसायटी (1813) ह्या ग्रंथांत दिसतात. गोडविनच्या मतान मनीस स्वभावांतूच विवेकशिल आसता, सत्तेअधीन जाल्ल्या राज्यकतर्यांनी झूजसंख्या निर्माण केली आनी जुलमी राजवेवस्था स्थापन केली. शिक्षण आनी स्वातंत्र्याचे हक्क हाचेर भर दिवन राज्यसंख्येंतल्यान सत्तेअधीन जाल्ल्या लोकांचो प्रभाव उणो करूंक जाय.
पापुआ न्यू गिनी

, ओशनिया च्या बेट देश आसा। ताची राजधानी पोर्ट मोरेस्बी नगर आसा।
मागणें कुमसार आदीं

मागणें कुमसार आदीं.
Confession
मागणें कुमसार आदीं.
म्हज्या देवा ﻿ फांकय, सायबा, म्हजे मतीर, किरणां तुज्या उजवाडाचें, ह्या वरवीं पयस सरच्याक काळोक म्हजे मतीवयलो. उजवाडाय म्हजें इन्यान आनी जिव कर म्हजो उगडास, वळकूंच्याक म्हजीं पातकां, तांची विट धरच्याक, खरो निचेव आनी बरें कुमसार करच्याक. मारये म्हजे बरे माये दी म्हाका तुजी मजत.
कुमसार.
कुमसाराक वेतानां, पाद्रीच्या पायां लागीं दिंबी घालून, खुरीस कर आनी ताचें बेसांव माग म्होनून. " हांव आयलां व्हड पातकी, तुजे कुरपेचें बेसांव म्हाका दी ﻿" पाद्रीक गोमये कीतल्या दिस्सानी / मूयन्या जाल्य्त, कुमसार जावन. हांव पातकी म्हण आनी सगळीं तुजीं पातकां सांग पाद्रीक सारखीं समजतात तशीं. उपरांत म्हण ﻿ "ह्यां आनी म्हजे सर्व जीणीच्यां पातकांची दूख धरतां आनी गुन्यांवांचें भगसणें मागतां". चत्रायेन आयक सांगणी आनी पिराजीत हें पाद्री दितलो.
मागणें कुमसार जातच.
साबार आर्घां तुचा दिता, सायबा एदो व्हडलो उपकार केलोय म्हण म्हाका कुमसार फावो करुन. पातकांच्या भोगसोन्या वरवीं देंवली म्हजेर सवस्काय आनी सुलाय,जी एदोव पासून नासलेली. कुरपा आनी बळ दी सायबा. तुचा उतर दिलां तें हावें पाळच्याक आनी तुजे खोशे परमणें जियेवनच्याक. संया, म्हजे थांय तुजी कुरा निर्फळ जावंक निर्मूं नाका. सायबीनी म्हजे माये, बडव्या राकण्या, आंज्यांनो, म्हज्या नांवाच्या सांतांभक्तांनो पातकाविणें आनी देवाचे खोशे परमणें जियेवनच्याक तुमचो आधार म्हाका दियात. आमेन
O Maria

O Maria zaun asa 2010 vorsak bhair kadlelem Konknni cholchitr. Hacho nirdexok aslo Rajendra Talak.
Remo Fernandesan hea cholchitrak songit dilam.
Kantaranchi suchi:
Padre Pio

St. Padr Pio, Pietrelcinacho.
Adhunik kallavelea santam modlo kherit sant, Pietrelcinacho St. Padr Pio, Mayache 25ver 1887 vorsa zolmolo ani Septembrache 23ver 1967 vorsa sorgvaxi zalo. 2018vorsa tachea bhagevont mornnak 50 vorsam zalim. Toxench 1918 vorsa Jezuche ghai ( stigmata ) favo zale; he ojapvont ghoddnnek 2018 vorsa 100 vorsam bhorlim. Teach borobor 2018 hea vorsa, Kapuchin Franciskan Sonvsthecho St Antonio Goy Prant Navellacho Padr Pio Friary sthaplear 50 vorsam bhorlim. Bhov thoddech pavtti oslio mhotvachio tin ghoddnniom ekameka borobor yetat ani atmik mellavo ‘sangam’ zata.
St Padr Piochem jivit ak’khea sonvsarantlo lok zanno. To soglleanchoch sant zala. Tachem jivit hozaramni lokachea jivitak prerna dita.
Tache kuddicher Ghay ( Stigmata ).
Padr Pio Franciskan Kapuchin Sonsthecho vangddi also. Kristan taka aple panch ghay diunk vinchun kaddlo. He ghay tannem Setembrache 20ver 1918 vorsa vizmitamni ghetle. To San Giovanni Rotondo firgojentle Saibinniche Igorjent Kumsaram aikotalo tedna tache hata-payancher ghayanchio khunnam zaliot. He ghay to moro porian tache kuddicher urle. Hea ghayank lagun zaito vad zalo, zaite dubhavle. To ekloch oso padri Kristache ghay aslolo oxi fank gazli. Tache adim Assisichea St. Franciskak aslet. Tannem Setembrache 17ver, 1224 vorsa Italientlea Monte Alverno hangasor Franciskan Sonvstha sthaploli.
Tache ghayantlem vhanvtolea rogtacho pormoll yetalo. Tachea ghayacnhi voizamni ani zannaramni topasnni keli. Soimbachea upayani tem somzunk zainasleanni ghay kednach ‘infected’ zale nant. Ghay sarke soimbachech koxe asle. Tachea rogot vhanvtole hatanche ani payanche ghay dhampun dovortalo. Tachea morna uprant te ghay nanch zale. Ghayanchio mavo porian na zaleot. To mornachea velar tache kuddintlem rogot suklole porim voizank dislem.
Padr Pio Friary Navelle, Goy.
Padri Pio Friary, Navelle, Goy, hi Franciskan Kapuchin Friary Bharotantli poili Padr Piochea nanvan sthapli. Hi Friary khorench kirkoll survat zali. Bharoti Franciskan Kapuchin Sonvsthek bodlopam korchim dislim ani thoddea kala modem hem ghor novean bandun vaddoilem ani padri ani dharmik zaunk sodtoleam bhurgiank akarnnechem ghor kelem. Kaim vorsam akarnnechem ghor asun Zhadd-pallachem Vokhti Kendr kelem. Sod’dea thoim St Padr Pio, friary bhagivontachi bhokti korpachem kendr zalam. Sonvstheche Frad retir, counseling, jivitachi akarnni, Devachea utranchi porgottni ani kumsaram somarombhtat.
Tachem bhagevont morn.
Khorem mhollear tachem jivit khursache lamb vatechem zalem. Tannem sodanch voll-volle bhogle. Bhagevont monis aplea gupit jivitant kitem bhogta tem aplea atmik direktorak sefredan ugtem kortat. Aplea kallzachio dukhi khonti, transverberation, sostalo. Tea dukhim vorvim to koso mornnachea darar pavtalo moachea ekvottan Devak ekvott’talo tem ugtem kelam. Tachea mostokar aslolo kanteancho mukutt ani soitancho mar tannem bogor bogor onnbhovlo. Devacho monis jivo asun mel’lo koxo jietalo.
Polleiat.
Padre Pio
Wilfy Rebimbus

Wilfi Rebimbus, mhollea namva kal fomod zollea Wilfred Jerald Rebimbus, Konknni gaupi oni gitokar. Honkam Konkonn Kogull mholl'lle birud oso. Ho 2 Abril 1942 ver Leanddlin Rebimbos oni Magdelin Mendonsak zolmlo.
Arombhik jiun oni kuttom'.
Wilfi 6 zonna bhurgyo poiki nimanno zaun zolmlo. Toche prathomik oni prouddhoxala xikxonn milagres iskol koddiall hongam sompoile. 10vi somplyo uprant oi.Tti.Oi xikop zoddle. Tochyo bhurgyoponnarch to tolentvot gaupi zaun oslu oni sobar inama zoddl'li. Sanz zatoch bhoktik gitom oni lok gitam gamvchi rivaz tanchi. Oxem gamvnk xiklo. Tacho voddlo bavo grexian boro harmoniyom' vhozoupi oni toche thoun vilfi vazantr xiklo. Oplyo 14 vorso proyer tonne podom borounk suru kele. Uprant yantriko xikxonn zoddn sam. Zuje kareagarant komak servolo. 15 vorso prayer poisaso somsar mholl'llo svont nottok khelloun dokoilo.
Gaupi oni podam.
1971 septtembor 21ver puro bhounont poilem vilfi noitt sodor zalem. Dusryo vilfi noitt sondorbhi bisp bajil sozan konkonn kogull mholl'llem birud dilem. Konkonn songit ksetront choddumnne 3000 podanche rochon korun gaila. 248 vilfi noitt sodor kelam. Konkonni podam oni bhoktik gitancho 47 kouleo rochlyot. Konkonni podanche 10 buk boroilat.
Birud oni proxosti.
1971- Konkonn Kogull birud.
1991- Kornattoko rajeotsovo proxosti.
1993- Okhilo kornattoko porixod avardd.
1996- Tullunaddo kogile birud.
2006- Sondexo kola proxosti.
2007- Daiji dubai puroskar.
2009- Mandd sobhann jinneye sadan puroskor.
Oxem sobar proxosti birud puroskor opnnailyot.
Nimanne dis.
Wilfik keansor pidda lagol'li.Dukin vollvoll tolo zalyori hostyo toddar osl'lo.2010, march 9 toriker konkonn kogull ontorlo.
Razanchim Pustokam

Razanchim Pustokam.
Book of Kings 1 and 2
Razanchim Pustokam (Poilem ani dusrem) toxench Samuelachim Pustokam (Poilem ani dusrem), Hebrev Povitr Pustokant ekuch Pustok koxem aslem.
Samuelachea Pustokant xevottak ieta tem Razanchea Pustokant chalu urta. Dekhik : 1 Raz. 1-2 he ovesvor 2Sam. 9-20 hache xevottache ovesvor zaun asat. Solomon hache karkirdicho bhag (1Raz. 3-11), tache Zannvaiechi, tache girestkaiechi, tanchea bandkamachea vaurachi odik korun Jerusaleachea Mondirachea bandkamachi bariksannen khobor dita. Solomon 931 vorsa morta ni Rajki ani dhormik futt poddta (1Raz. 12-13). 1Raz 14 tem 2 Raz. 17 hantunt, Israel ani Judah hea donui razvottkeancho itihas dila – Ejipt, Judacher akromonn korta; Siriekar ut’torechea kullancher akromonn kortat. Punn jedna Assiriechi fouz bhitor sorta tedna akant vaddta, poilim nnovea xenkddeant ani magir atthvea xenkddeant jedna 721 vorsant Samariacho bhosm zata. Judachi kotha chalu urta (2Raz. 18-25/21) ani 587 vorsa Judachem nisontton zaum meren cholta. Hea pustokant don razvottkeancho ul’lekh asa: Hezekiachi razvottki (2Raz. 18-20) ani Josiachi razvottki (2Raz. 22-23). Hea kallantleo mukhel ghoddnnio mhollear Hezekia raza astana, 701 vorsant, Sennakerib bhitor sorta, ani Josiachea kallar, Assiriecho bhosm zaun, Kaldiekaranchem rajea unch sorta. Hea pustokachea xevottak don lhan purvonnam asant ( 2Raz. 25/22-30).
Razanchim Pustokam boroileant toxim vachunk zai: Soddvonnecho itihas, venchun kaddlole porjechem onupkarponn ani raxttrancho bhosm zata tem polleun Devachi ievzonn puri zaunchi na mhonn bhirant asta. Punn thodde bhavarthi, ‘Baalak dimbi moddinant’, hem khub bhorvanxeachem zata. Ani Devachi ievzonn konnachean addaunk zaina mhonn kollon ieta.
Polleiat.
Books_of_Kings
Books_of_the_Bible
Bible
नरहर रघुनाथ फाटक

फाटक हे नामवंत पत्रकार आनी प्राध्यापक, संतसाहित्याचे चिकित्सक, इतिहाससंशोधक आनी चरित्रकार. भोर ह्या येका वेळावयल्या संस्थानातील जांभळी ह्या गावांत तांचो जल्म दी. 15 एप्रिल 1893 या दिसा जालो. तांचे घराणे मूळचें कमोद ह्या गावचे. पूण मागीर ते जांभळी हांगा आयले. ताजो बापूय सरकारी नोकरेंत आसलो. शिक्षण भोर, पुणे, अजमेर, इंदूर आणि अलाहाबाद ह्या जाग्यार जालें. 1917 या वर्सा अलाहबाद विधापीठातल्यान ते तत्वगिज्ञान हो विषय घऊन बी. ए. जाले. ताज्यउपरांत कांय काळ विविधगिन्यानविस्तार, इंदुप्रकाश, नवा काळ ह्या नियतकालिकांच्या संपादनकार्यात ताणी भाग घेतलो. सत्यान्वेषी आनी फरिशता ह्या टोपणनावांनी ताणी खूब वृत्तपत्रीय लेखन केले आनी आपल्या नर्भीड पत्रकारीतेन सगल्यांच्या मनांत घर केले. 1935 – 37 ह्या काऴात श्रीमती नाथीबाई ठाकरसी विधापीठात आनी ताज्यामागीर मुंबईच्या रामनारायण रूईया कॉलेजात ते मराठीचे प्राध्यापक आसले. ह्याच कॉलेजातून 1957 साल ते सेवानिवत्त जाले इतीहासाचार राजवाडे ह्यांच्याखातीर फाटक हे इतिहाससंशोधनाकडे वऴे मराठी भाशा-साहित्याच्या व्यासंगाबराबरच संस्कत,इंग्रजी,हिंदी ह्या भसांतील साहित्याचो ताणी खूब्ब अब्यास केलो.
आचाय शंकरराव देव

आचाय शंकरराव देव हे भैमानेस्त काँगेस कायकतें, गांधीवादी आनी सवोैदय नेते आशिल्ले.
जल्म.
 शंकररावाचो जल्म पुण्यातल्या भोर हांगा जालो.
वावर.
या काऴांत तांचो विनोबा भावे, न. वि गाडगीऴ, धगनलाल जोशी वगैरेंशी लागींचो संबंद आयलो. फुडे ते म. गांधीच्या चऴवऴींत सहभागी जाले. ताज्यापयली चंपारण्यात महात्मा गांघीन खंडकरी शेतकरय्यांऴची चऴवऴ चलयल्ली, थंय ते गेले.
शिक्षण.
शंकररावांचे मुऴावें शिक्षण भोर हांगासर ताच्या आवयल्या काकून केलें. पुणे, बङोदा आनी मुंबय हांगा तांचे मुखा वयले शिक्षण जालें. तांणी एल.एल.बी जावपाचो यत्न केलो.
कविता.
शंकरराव देव हे भैमानेस्त काँगेस कायकते, गांधीवादी आनी सवोदय नेते आशिल्ले. शंकररावाचो जल्म पुण्यातल्या भोर हांगा जालो. तांचे मुऴ गांव वाई तालुक्यांतले. बावधन . बावघना ताचो आजो शेती करतालो. ताजो बापूय दतोपंत हो पुण्यांत रांदपाचे काम करतालो. शंकररावाली आवय गंगूबाय तो अङीच वसाचो आसताना भायर पङली. शंकररावांचे मुऴावें शिक्षण भोर हांगासर ताच्या आवयल्या काकून केलें. पुणे, बङोदा आनी मुंबय हांगा तांचे मुखा वयले शिक्षण जालें. तांणी एल.एल.बी जावपाचो यत्न केलो. या काऴांत तांचो विनोबा भावे, न. वि गाडगीऴ, धगनलाल जोशी वगैरेंशी लागींचो संबंद आयलो. फुडे ते म. गांधीच्या चऴवऴींत सहभागी जाले. ताज्यापयली चंपारण्यात महात्मा गांघीन खंडकरी शेतकरय्यांऴची चऴवऴ चलयल्ली, थंय ते गेले. तेत्रा तांची वऴख गंगाधरराव देशपांडे हांच्या मध्यस्थीन माणिभवनांत जाली .1920 सावन ते पुण्यांत लोकसंग्ह दैनिकाचे उपसंपादक म्हूण काम करपाक लागलो. सेनापती बापटां वांग़डा पुण्यालागीं मुऴशी सत्याग्हांत तांणी वांटो घेतलो.
 == संदर्भ ==
 1 
 भांगरभुंय दिसार्ऴ 25 डिसेंबर 2018
यसीजा मंलिक महंमद

प्रभाव जायसी मंलिक महंमद म्हळ्यार पह्मावत ह्या नामनोच्या हिंदी काव्याची रचना करपी एक सूफी संतकवी.जायसी ह्या ताच्या आडनावावेल्यान तो उत्तर प्रदेशांतल्यान रायबतरेली जिल्ह्यातल्या जायस वाठारांत रावपी आसूंक जाय, अशों म्हण्टात. मलिक हे ताचे उपाधीवेल्यान ताचे पूर्वज इराणांतल्यान भारतांत आयले आसूंक जाय, अशें एक मत प्रचलित आसा. ताचे जिणेविशीं निश्र्चत म्हायती मेळना. ताच्या बापायचें नांव आसल्लो आनी तो शेतकाम करतालो.
साहित्य मळार वावर.
शेख महउद्दीन हो जायसीचे गुरू आशिल्लो. सातव्या वर्सा जायसी,देवी य़ेवन एका दोव्यान कुड्डो आनी एका कानान भेड्ड जालो.ताचें मुखामळूय विद्रूप जालें. तो एका पांयान लंगडोय आशिल्लो. तो लखनौ जिल्ह्यांतल्या अमेठी राज्यात फकरी जावन रावतालो आनी मंगरा नांवाच्या दाट रांनांत रावन आपली साधना करतालो. ह्या रानातूच एका शिकार्यामची गूळी  लागून ताका मरण आयलें,अशें म्हण्टात. जायसीन बरयल्ले ग्रंथ अशेच.पह्मावत,अखरावट, आखिरी कलाम, महरी बाईसी, (चिञरेखा) आनी मोस्तीनामा (मसालनामा). हेभायर आनीकूय बरीच रचना ताणें केल्या, अशें म्हण्टात., पूण ती आयज तरी मेळना. पह्मावत ह्या खंडकाव्याक लागून जायसीक अज्रंवत रूपकाचो घाट दिवपाचोय ताणें यत्न केला. ह्या काव्याचेर कीर्त मेळ्ळी. ह्या काव्याचो रचनाकाल हिजरी 947 (सुमार 1540) आसतलो, अशें मानतात. चितोडचो राजा रतनसेन आनी सिंहलव्दीपची राजकन्या पह्मिनी हांचे प्रणयकथेचेर हें काव्य आदारिल्लें आसा. पह्मिनीची इत्सा धरून अलाउघीनान चितोडचेर घाल्ली घुरी आनी पह्मिनीची केल्लो जोहार , ह्या इतिहासीक घङणुको ह्या काव्यांत आदार म्हूण घेतल्यात. जायसीन आपले प्रतिभाशत्क्तीटच्या बळग्यार हे कथेक एक सोबीत रूप हाडलां.ह्या सगळया काव्याक आध्यात्मिक सूफी सिध्दांत आनी भारतीय तत्वगिन्यानांतल्या अव्दैत मताचो पडला.
श्रीनिवास रामानुजन

श्रीनिवास रामानुजन. या पोफेसर हार्डीन रामानुजनाचे अनेक सोद निबंद पसिद्द केले.
जल्म.
रामानुजन श्रीनिवास अय्यंगार हांचो जल्म 22 डिसेंबर 1887 ह्या दिसा कोइंबतुरच्या इरोड नांवाच्या गावांत जालो.
शिक्षण.
 ल्हानपणांत रामानुजन हांचो बौध्दीक विकास सामान्य भुरग्यां भाशेन नाशिल्लों. पिरायेच्या तीन वर्सां मेरेन रामानुजनाक उलोवपाक लेगीत येनाशिललें. घरच्या लोकांक काळजी जाल्ली की हो मोनो बी जावना मू पूण होच भुरगो घा वर्सांचो जालो तेन्ना सगल्यांक चड गुण मेळोवन पयलो आयलो. ताका खुब प्रस्न पडटाले. तो विचारतालोय बी. पूण ताचो ञास ताका शिकवप्यांक जातालो. थोडो तेप गेले उपरांत शिक्षकांच्या मतींत ताची बुध्दिनत्ता खूब फूडली आसा हे लक्षांत आयलें. खास करून गणीत ह्या विश्यांत. हाचो एक वायट परिनाम जालो. गणीत हो विशय सोडून रामानुजन बाकी खंयच्याच विसयाचेर लक्ष दिना जालो. ताका लागून एक गणीत सोडलें जाल्यार सगल्या विशयांत तो नापास जालो. शिशयर्वत्ती बंद जाली.
वावर.
 आर्थीक परिस्थिती वायट आशिल्ल्या कारणाक ताका शिकवण्यो घेवच्यो पडल्यो ताचे खरें गणीती गिन्याय दोनुच मनशांनी वळखलें एक डेप्यूटी कलेक्टर रामस्वामी अय्यर आनी दुसरो मनीस महळ्यार पोफेसर हाडीं. या पोफेसर हार्डीन रामानुजनाचे अनेक सोद निबंद पसिद्द केले. ताका केंबिज व्हेलो. ह्या सोदनिबंदा खातीर रायल सोसायटिची फलेशिप रामानुजनाक मेळ्ळी. ही फेलोशिप मेळोवपी रामानुजन हो पयलो भारतीय आनी आयज मेरेनचो सगल्यांत पिरायेन ल्हान मनीस. पुण ताचो भलायकेन ताका सांगात दिवंक नां.
मरण.
 पिरायेचो 33 वर्सांचेर हो भौमनेस्त मनीस 23 अपील 1920 ह्या दिसा भायर पडलो. गणीत क्षेश्राचें खूब मोटें लुकसाण जालें.
संदर्भ.
भागंरभूय, 6 ऑक्टोबर 2016
रवींद्रनाथ टागोर

रवींद्रनाथ टागोर 
रवींद्रनाथ टागोर हो अस्तंत बंगालाचो लेखक तांची कविता आनी कथा खूब फामाद आसा.
जल्म.
7 मे 1861
कुटुंब.
बापूय देवेंद्रनाथ टागोर आनी आई शारदा देवी हांच्या वट्ट पंदरा भुरग्यांमदले रवींद्रनाथ चवदावे. ठाकूर कुटुंबाचें मूळ आडनांव कुशारी. वर्धमान जिल्ह्यांतल्या कुश हे. तांचे मूळ गांव.थंयच्यान यशोहर गांवांत स्थलांतर. जातिबहिश्काराक लागून आपलें यशोहर (जेसोर) गांव सोडून महेश्र्वर आनी शुकदेव हे तांचे पूर्वज कलकत्याचे दक्षिणेक गोविंदपूर गांवांत स्थायीक जाले.फुडें पंचानन कुशारी ह्या पूर्वजान इंस्ट इंडिया कंपनीच्या कामाचे ठेके घेवपाक सुरवात केली. त्या काळार ब्राह्यणेतर लोक ब्राह्यणांक ठाकुर मोशाय अशा भोवमानार्थी नांवान पानारताले. इंग्रजांनी ठाकूराचो टागोर असो उच्चार केलो.
शिक्षण.
कोलकत्ता विश्वविध्यालय.पाठशाळेंतलें रटाळ शिक्षण रवींद्रनाथक रुचना जालें. 1874 वर्सा कलकत्याच्या सेंट झेंवियर्स स्कुलांतली परिक्षा ते पास जाले नात. रवींद्रनाथांचो संस्कृत, इंग्रजी भाशांचो अभ्यास स्वता देवेंद्रनाथान करून घेतलो.
पुरस्कार.
साहित्याखातीर नॉबल पुरस्कार फावो जाला-1913
गीतांजली ह्या पुस्तकाक तांकां नॉबल पुरस्कार फावो जाला.
पुस्तकांचें योगदान.
बऊठाकुरानीर हाट, देवदूत, एकविंशति, गीतांजली, जीवनस्मृती, काबुलीवाला आणि इतर कथा.तत्वबोधिनी पत्रिका नांवाच्या नियतकालिकांत तांचो अभिलाष ही कविता प्रसिध्द जाली. त्या वेळार ते बारा वर्साचे आशिल्ले. रवींद्रनाथ पिरायेच्या चवदाव्या वर्सा (1874) देशप्रेमान प्रेरीत जावन बरयिल्ली हिंदु मॅलाय उपहार ही कविता वाचली. 1876 सालासावन ज्ञानांकुर ओ प्रतिबिंब ह्या नियतकालिकांतल्यान तांच्यो कथा , कविता , निबंध तशेंच भाषांतरित लेख प्रसिध्द जावपाक लागले.रवींद्रनाथ टागोर हांच्यानी तीन देशाच्यो राष्टगीतां बरयल्यात जशे भारत, श्रीलंका आनी बंगलादेश.
निधन.
7 ऑगस्ट 1941
ह्या विश्र्वकवीची प्राणजोत 7 ऑगस्त 1941 दिसा दनपारां 12 जावन 10 मिणटांनी पालवली.
Singapore

, आशीयांतलो देस आसा। ताची राजधानी सिंगापूर नगर आसा।
Polleait.
Singapore